1998/99 O‘QUV YILIDAO‘ZBEKISTON RESPUBLIKASINING OLIY TA’LIM MUASSASALARIGA QABUL TO‘G‘RISIDA

“Ta’lim to‘g‘risida” va “Kadrlar tayyorlash milliy dasturi to‘g‘risida”gi O‘zbekiston Respublikasi qonunlarini, O‘zbekiston Respublikasi Prezidentining “Ta’lim-tarbiya va kadrlar tayyorlash tizimini tubdan isloh qilish, barkamol avlodni voyaga yetkazish to‘g‘risida”gi Farmonini bajarish yuzasidan zamonaviy bilimlar va ko‘nikmalarga ega bo‘lgan yuqori malakali mutaxassislar tayyorlash, umumiy o‘rta va o‘rta maxsus, kasb-hunar ta’limi tizimini zamonaviy talablarga javob beradigan o‘qituvchi va pedagog-muhandislar bilan ta’minlash, hamda oliy ta’lim muassasalariga qobiliyatli yoshlarni sifatli tanlab olish maqsadida Vazirlar Mahkamasi qaror qiladi:
 1. 1998/99 o‘quv yilida bakalavrlar tayyorlash bo‘yicha umumiy qabul soni 42 ming, shu jumladan 21 ming davlat grantlari asosidagi qabul kvotalari belgilanib, ular O‘zbekiston Respublikasining oliy ta’lim muassasalari hamda ta’lim yo‘nalishlari bo‘yicha 1 va 2-ilovalarga* muvofiq taqsimlansin.
 Belgilansinki:
 oliy ta’lim muassasalariga o‘rnatilgan qabul rejasining 50 foizi davlat grantlari hisobidan, qolgan 50 foizi to‘lov-kontrakt asosida tashkil etilsin;
 oliy ta’lim muassasalariga qabul barcha uchun (ham grantlar, ham kontrakt bo‘yicha) teng huquqlilik, yagona qabul qoidalari asosida amalga oshirilib, test sinovlarida eng yuqori ball to‘plagan abituriyentlarning davlat grantlari bo‘yicha birinchi navbatda qabul qilinish huquqi ta’minlansin;
 qolgan abituriyentlar test ballari reytingi asosida o‘rnatilgan to‘lov-kontrakt kvotalari doirasida qabul qilinish huquqiga egadir.
 2. Qabulni tashkil etish bilan bog‘liq masalalarni echish uchun O‘zbekiston Respublikasi ta’lim muassasalariga qabul qilish bo‘yicha Davlat komissiyasining tarkibi 3-ilovaga* muvofiq tasdiqlansin.
 3. Davlat komissiyasi Vazirlar Mahkamasiga:
 O‘zbekiston Respublikasining oliy ta’lim muassasalariga talabalar qabul qilish tartibi va qoidalari to‘g‘risidagi nizomga ushbu qaror talablari asosida tegishli o‘zgartirishlar;
 yuridik va jismoniy shaxslardan tushgan arizalar va test sinovlari natijalaridan kelib chiqqan holda, ta’lim muassasalariga o‘rnatilgan umumiy qabul rejasi doirasida, ta’lim yo‘nalishlari va qabul ko‘rsatkichlari bo‘yicha zarur bo‘lgan o‘zgartirishlar to‘g‘risida takliflar kiritsin.
 4. Oliy ta’lim muassasalariga ega bo‘lgan vazirlik va idoralar bir hafta muddatda o‘zlariga qarashli ta’lim muassasalariga grantlarni va to‘lov-kontrakt asosidagi o‘rinlar kvotasini ta’lim shakllari va tillari bo‘yicha taqsimlash to‘g‘risidagi takliflarni Davlat komissiyasiga tasdiqlash uchun kiritsinlar.
 6. O‘zbekiston Respublikasi Vazirlar Mahkamasining 1997-yil 1-iyuldagi 332-son qarori o‘z kuchini yo‘qotgan deb hisoblansin.
 7. Mazkur qarorning bajarilishini nazorat qilish Bosh vazir o‘rinbosari A. A. Azizxo‘jayev zimmasiga yuklansin.